Navarra Suma talde parlamentarioari atxikitako foru parlamentari Cristina Ibarrola Guillén andreak idatzizko galdera aurkeztu du (10-22-PES-00315); haren bitartez informazio hau eskatzen du: “Nafarroako Gobernuak erabiltzen dituen irizpideak prostatako minbizia duten gaixoak Nafarroako Unibertsitatea Klinikara bideratzeko, Da Vinci kirurgia robotikoaren bidez tratamendua jaso dezaten”. Hona Nafarroako Gobernuko Osasuneko kontseilariak horri buruz ematen dion informazioa:

Irizpide hauek erabiltzen dira deribaziorako:

Pazienteak:

● Bizi itxaropena > 10 urte

● Funtzionalak:

* Sexualki aktiboak, erekzioaren disfuntzioaren autoebaluaziorako IIEF5 testa gomendatu zaiena, gaztelaniaz balidatua (22tik gorako puntuazioa atera behar dute).
* Gernuari euste normala

● Onkologikoak:

* Prostatako kartzinoma lokalizatua eta arrisku txikikoa
* Prostatako kartzinoma lokalizatua eta arrisku ertainekoa, kapsulaz kanpoko gaixotasunaren probabilitaterik gabe edo probabilitate txikiarekin (EM eta/edo nomograma bidezko datuak)
* Prostatako kartzinoma lokalizatua eta arrisku handikoa, oso ongi aukeratutako kasuetan (erdiko tumorea, kapsulaz kanpoko erasanaren daturik ez EMan, eta ondeste-haztapen normala.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko azaroaren 10ean

Osasuneko kontseilaria: Santos Induráin Orduna